open-index/open-wikipedia-markdown huggingface dataset:
திருவாவடுதுறை

**திருவாவடுதுறை** (Thiruvavaduthurai also written as Thiruvaduthurai) என்பது தென்னிந்தியா, தமிழ் நாடு, மயிலாடுதுறை மாவட்டம் குத்தாலம் வட்டத்திலுள்ள 55 வருவாய் கிராமங்களுள் ஒன்றாகும்.

## நிருவாகத் தகவல்
மாவட்டம்: மயிலாடுதுறை
வட்டம்: குத்தாலம்
அஞ்சல்: திருவாவடுதுறை
மக்கள் தொகை: 2011 கணக்கெடுப்பின்படி திருவாவடுதுறையில் 1567 குடும்பங்களைச் சேர்ந்த 7093 நபர்கள் (3389 ஆண்கள் + 3704 பெண்கள்) வசிக்கிறார்கள்.

## அமைவிடம்
மயிலாடுதுறையிலிருந்து கும்பகோணம் செல்லும் வழித்தடத்தில் அமைந்துள்ளது. (கிடைக்கோடு 11°2'30"வ  நெடுங்கோடு 79°31'16"கி)

## சமயத் தலங்கள்
இங்குள்ள திருவாவடுதுறை ஆதீனம் பிரசித்தி பெற்றது. 

அருள்மிகு ஒப்பிலாமுலையம்மை உடனுறை மாசிலாமணியீசுரர் (திருவிழாவின் முடிவில் கோமுத்தி தீர்த்தத்தில் தீர்த்தம் கொடுத்தருளுபவராதலால் கோமுக்தீஸ்வரர் என்றும் அழைக்கப்படுகிறார்)முதற் பராந்தகன் காலத்திய கல்வெட்டிலிருந்து இக்கோவில் புரட்டாசி விழாவில் ஒருநாளில் திருமூலர் நாடகமும் - ஆரியக் கூத்தும் நடந்து வந்ததாகத் தெரிய வருகிறது. 

## ஊர் சிறப்பு
திருவாவடுதுறைக்கு *நவகோடி சித்தர்புரம்* என்ற ஒரு பெயரும் உண்டு ஒன்பது சித்தர்கள் இவ்விடத்தில் ஒன்பது திசையில் வாழ்ந்ததால் இப்பெயர் வரலாயிற்று. 

சைவத் திருமுறைகளில் பத்தாவது திருமுறையும் உலகப் புகழ் பெற்றதுமான திருமந்திரத்தை திருமூலர் திருவாவடுதுறையிலேயே இயற்றியதோடு அவர் அங்கேயே சமாதிநிலை அடைந்தார்..

ஊர்க்கோவிலில் வெள்ளை வேம்பு மரம் காணப்படுகிறது.

## திருக்கஞ்சனூர் சப்தஸ்தானம்
திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் திருக்கஞ்சனூர், திருக்கோடிக்காவல், திருவாலங்காடு, திருவாவடுதுறை, திருத்தென்குரங்காடுதுறை, திருமங்கலக்குடி, திருமாந்துறை ஆகிய தலங்களாகும். 

## ஊரின் பிரபல நபர்கள்
நாதசுவர வித்துவான் டி. என். ராஜரத்தினம் பிள்ளை இந்த ஊரை பிறப்பிடமாகவும், வசிப்பிடமாகவும் கொண்டிருந்தார்.

## அண்மையிலுள்ள நகரங்கள்
மயிலாடுதுறை, கும்பகோணம்
## மேற்கோள்கள்

பகுப்பு:மயிலாடுதுறை மாவட்டத்திலுள்ள கிராமங்கள்
ஜெய் கோர்ட்னி

**ஜெய் கர்ட்னி** (**Jai Courtney**, பிறப்பு: டிசம்பர் 29, 1984) ஒரு ஆஸ்திரேலியா நாட்டு நடிகர் ஆவார். இவர் டைவர்ஜென்ட், ஐ, பிராங்கென்ஸ்டைன், அன்புரோக்கன் போன்ற திரைப்படங்களில் நடித்துள்ளார்.

## வெளி இணைப்புகள்
* 

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:ஆஸ்திரேலியத் திரைப்பட நடிகர்கள்
பகுப்பு:ஆஸ்திரேலிய தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
தியோ ஜேம்ஸ்

**தியோ ஜேம்ஸ்** (Theo James, பிறப்பு: டிசம்பர் 16, 1984) என்பவர் ஆங்கில திரைப்பட நடிகரும், இசையமைப்பாளருமாவார். இவர் யு வில் மீட் அ டல் டர்க் சற்றங்கேர், அண்டர்வோல்டு: அவாகேநிங், டைவர்ஜென்ட், போன்ற திரைப்படங்களிலும் பெட்லம், கோல்டன் பாய் போன்ற தொலைக்காட்சி தொடர்களிலும் நடித்துள்ளார்.

## திரைப்படம்

## வெளி இணைப்புகள்
*

பகுப்பு:பிரித்தானிய நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:பிரித்தானிய தொலைக்காட்சி நடிகர்கள்
பகுப்பு:வாழும் மக்கள்
பகுப்பு:இசையமைப்பாளர்கள்
பகுப்பு:1984 பிறப்புகள்
ஏரன் ஏக்கார்ட்டு

**ஏரன் ஏக்கார்ட்டு** (*Aaron Eckhart*, பிறப்பு: மார்ச் 12, 1968) ஒரு அமெரிக்க நாட்டு நடிகர் ஆவார். இவர் 1993ம் ஆண்டு "சிலோட்டர் ஒஃப் தி இனசென்ட்சு" (*Slaughter of the Innocents*) என்ற திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து "தாங்க் யூ ஃபோர் சிமோக்கிங்" (*Thank You for Smoking*, த டார்க் நைட், ஐ, பிராங்கென்ஸ்டைன் போன்ற பல திரைப்படங்களில் நடித்ததன் மூலம் மிகவும் பரிசியமான நடிகர் ஆனார்.

## திரைப்படங்கள்
இவர் நடித்த சில திரைப்படங்கள்:
* த டார்க் நைட்
* ஐ, பிராங்கென்ஸ்டைன்

## வெளி இணைப்புகள்
*
*Brief Bio at via LDS Utah Film personalities
*2006 Terri Gross radio interview

பகுப்பு:1968 பிறப்புகள்
பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:ஆங்கில அமெரிக்கர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
இடதுசாரி ஜனநாயக முன்னணி (கேரளா)

**இடதுசாரி ஜனநாயக முன்னணி** (*Left Democratic Front* -LDF ) இந்தியாவின் கேரள மாநிலத்தில் அமைக்கப்பட்டுள்ள ஒரு அரசியல் கூட்டணி. கேரளாவிலுள்ள இரு வலுவான அரசியல் கூட்டணிகளில் இது ஒன்று, மற்றொன்று ஐக்கிய ஜனநாயக முன்னணி. இவ்விரு கூட்டணிகளும் கடந்த சில பத்தாண்டுகளாக மாறிமாறிக் கேரளாவில் ஆட்சி அமைத்து வருகின்றன. தற்சமயம் ஐக்கிய ஜனநாயக முன்னணி ஆட்சி செய்துவர இடதுசாரி ஜனநாயக் முன்னணி எதிர்க்கட்சியாக செயற்படுகிறது. மார்க்சிஸ்ட் கம்யூனிஸ்ட் கட்சி, இக்கூட்டணியின் முக்கிய கட்சியாக உள்ளது.

## கேரள சட்டப் பேரவைத் தேர்தல், 2006
2006 ஆம் ஆண்டின் கேரள மாநில சட்டப் பேரவைத் தேர்தலில் இக்கூட்டணி, மொத்தமுள்ள 140 இடங்களில் 99 இடங்களைக் கைப்பற்றியது. மார்க்சிஸ்ட் கம்யூனிஸ்ட் கட்சி (CPI(M)) இன் தலைவர் வி. எஸ். அச்சுதானந்தன் தலைமையில் 2006-'11 வரை கேரள மாநில ஆட்சி இக்கூட்டணியிடம் இருந்தது.

## கேரள சட்டப் பேரவைத் தேர்தல், 2011
2011 ஆம் ஆண்டின் கேரள மாநில சட்டப் பேரவைத் தேர்தலுக்கு முன்னதாகவே இக் கூட்டணியின் இணைய தளம் தொடங்கப்பட்டது. இத் தேர்தலில் இரு கூட்டணிகளுக்குமிடையே கடும் போட்டி நிலவியது. மிகக் குறைந்த பெரும்பான்மையுடன் ஐக்கிய ஜனநாயக முன்னணி வெற்றி பெற்று ஆட்சி அமைத்தது. மொத்தமுள்ள 140 சட்டப்பேரவைக்கான தொகுதிகளில் இடதுசாரி முன்னணி 68 தொகுதிகளிலும் ஐக்கிய முன்னணி 72 இடங்களிலும் வெற்றி பெற்றன. எதிர்க் கட்சித் தலைவராக வி. எஸ். அச்சுதானந்தன் தேர்ந்தெடுக்கப்பட்டார்.

## சட்டப்பேரவையில்-இக் கூட்டணிக் கட்சிகள்
2011 ஆம் ஆண்டின் கேரள மாநிலச் சட்டப்பேரவையில் இடம்பெற்ற இக் கூட்டணியின் அரசியல் கட்சிகள்:
#மார்க்சிஸ்ட் கம்யூனிஸ்ட் கட்சி
#இந்திய கம்யூனிஸ்ட் கட்சி
#மதச் சார்பற்ற ஜனதா தளம் 
#தேசியவாத காங்கிரஸ்
#இந்திய சோசியலிச காங்கிரஸ்
#கேரள காங்கிரஸ்
## கேரள சட்டப் பேரவைத் தேர்தல், 2016
2016 இல் நடைபெற்ற கேரள மாநில சட்டப் பேரவை தேர்தலில் மொத்தமுள்ள  140 தொகுதிகளில் இடதுசாரி ஜனநாயக முன்னணி வெற்றிபெற்று, கேரள மாநிலத்தில் ஆட்சி அமைத்தது.இத் தேர்தலில் மொத்தமுள்ள  140 தொகுதிகளில் 47 தொகுதிகளில் ஐக்கிய ஜனநாயக முன்னணிக் கூட்டணியும், 91 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. பெரும்பான்மை பெற்று இடதுசாரி ஜனநாயகக் கூட்டணி பினராயி விஜயன் தலைமையில் ஆட்சி அமைத்தது.
### கட்சிகள்
2016 இல் நடைபெற்ற கேரள மாநில சட்டப் பேரவை தேர்தலில் இடதுசாரி ஜனநாயக முன்னணிக் கூட்டணிக் கட்சிகள்.

## அரசியல் செயற்பாடுகள்
இந்தியாவிற்கும் தென்கிழக்கு ஆசிய நாடுகள் சங்கத்துக்குமிடையே கையெழுத்தான கட்டற்ற வணிக ஒப்புதலுக்கு எதிர்ப்புத் தெரிவித்து, அக்டோபர் 2, 2009 இல் மார்க்சிஸ்ட் கம்யூனிஸ்ட் கட்சியின் 30 லட்சம் தொண்டர்கள் இணைந்து  500&nbsp;கி.மீ. நீளமுள்ள மனிதச் சங்கிலிப் போராட்டம் நடத்தினர்.

115 ஆண்டுகள் பழமையடைந்த முல்லைப் பெரியாறு அணைக்குப் பதிலாகப் புது அணை கட்ட வேண்டும் என்ற கோரிக்கையை முன்வைத்து, டிசம்பர் 7, 2011 இல், கட்சித் தொண்டர்களை வரிசையாக நிறுத்தி,  208&nbsp;கி.மீ. நீளமுள்ள மனிதச் சுவரமைத்து மார்க்சிஸ்ட் கம்யூனிஸ்ட் கட்சிப் போராட்டம் நடத்தியது. கேரளாவின் இரு மாவட்டங்களை இணைத்து அமைக்கப்பட்ட இந்த மனிதச் சுவர் கேரள அரசியல் வரலாற்றில் இரண்டாவது நீளமான மனிதச் சுவராகும்.

## மேற்கோள்கள்

## வெளி இணைப்புகள்
* தேர்தல் முடிவுகளுக்கான அலுவல்முறை இணையதள்ம் 
* LDF -கேரளம் 

பகுப்பு:கேரள அரசியல்
பகுப்பு:இந்திய அரசியல் கூட்டணிகள்
சிமியோனின் பாடல்

**சிமியோனின் பாடல்** ( ) என்பது விவிலியத்தின் லூக்கா நற்செய்தி 2:29-32 வரை உள்ள பாடலாகும். இது பொதுவாக இலத்தீனில் *Nunc dimittis* என்னும் துவக்க வரிகளால் அறியப்படுகின்றது. இப்பாடல் இறைவேண்டலை முடிக்கும்போது, குறிப்பாக திருப்புகழ்மாலையின் இரவு இறைவேண்டலில் பயன்படுத்தப்படுகின்றது.

மோசேயின் சட்டப்படி தூய்மைச் சடங்கை நிறைவேற்றவேண்டிய நாள் வந்தபோது குழந்தையை ஆண்டவருக்கு அர்ப்பணிக்க இயேசுவின் பெற்றோரான மரியாவும் யோசேப்பும் எருசலேம் கோவிலுக்கு அவரை கொண்டு சென்றனர். அப்போது எருசலேமில் சிமியோன் என்னும் ஒருவர் இருந்தார். 'ஆண்டவருடைய மெசியாவைக் காணுமுன் அவர் சாகப்போவதில்லை' என்று தூய ஆவியால் உணர்த்தப்பட்டிருந்தார். அந்த ஆவியின் தூண்டுதலால் அவர் கோவிலுக்கு வந்திருந்தார். திருச்சட்ட வழக்கத்திற்கு ஏற்பச் செய்ய வேண்டியதைக் குழந்தை இயேசுவுக்குச் செய்து முடிக்கப் பெற்றோர் அதனை உள்ளே கொண்டுவந்தபோது. சிமியோன் குழந்தையைக் கையில் ஏந்திக் கடவுளைப் போற்றி இப்பாடலைப்பாடியதாக விவிலியம் விவரிக்கின்றது.

## பாடல்

திருப்புகழ்மாலையிலும், விவிலிய பொது மொழிபெயர்ப்பிலும் உள்ள இப்படலின் வடிவம்:
:ஆண்டவரே, உமது சொற்படி உம் அடியான் என்னை
:இப்போது அமைதியுடன் போகச் செய்கிறீர்.

:ஏனெனில் மக்கள் அனைவரும் காணுமாறு,
:நீர் ஏற்பாடு செய்துள்ள
:உமது மீட்பை என் கண்கள் கண்டுகொண்டன.

:இம்மீட்பே பிற இனத்தாருக்கு வெளிப்பாடு அருளும் ஒளி;
:இதுவே உம் மக்களாகிய இஸ்ரயேலுக்குப் பெருமை

## மேற்கோள்கள்

பகுப்பு:கிறித்தவ இறைவேண்டல்கள்
பகுப்பு:லூக்கா நற்செய்தி
பகுப்பு:நற்செய்தி நிகழ்வுகள்
பகுப்பு:கிறித்தவப் பாடல்கள்
செக்கரியாவின் பாடல்

**செக்கரியாவின் பாடல்** என்பது விவிலியத்தின் லூக்கா நற்செய்தி 1:68-79இல் உள்ள பாடலாகும். இப்பாடலை திருமுழுக்கு யோவானின் பிறப்பின்போது அவரின் தந்தை செக்கரியா பாடியதாக விவிலியம் குறிக்கின்றது. கத்தோலிக்க திருச்சபையில் இப்பாடல் திருப்புகழ்மாலையின் காலைப் புகழில் பயன்படுத்தப்படுகின்றது. இது நூர்சியாவின் பெனடிக்ட்டால் முதன் முதலில் இவ்வாறு பயன்படுத்தப்பட்டது. இப்பாடல் ஆங்கிலிக்கம் மற்றும் லூதரனிய சபைகளின் காலை மன்றாட்டிலும் இடம்பெறுகின்றது. 

## உரை

## மேற்கோள்கள்

பகுப்பு:கிறித்தவப் பாடல்கள்
பகுப்பு:லூக்கா நற்செய்தி
கடவுளின் அன்னையே கன்னி மரியே!

**கடவுளின் அன்னையே கன்னி மரியே!** (கிரேக்கம்: ****; ) எனத் தொடங்கும் பாடலானது  தூய கன்னி மரியாவைக் குறித்து கத்தோலிக்க திருச்சபையில் திருப்புகழ்மாலையின் இரவு மன்றாட்டின் முடிவில் பாடப்படும் நான்கு பாடல்களுள் ஒன்றாகும். இதுவே மிகவும் பழைய, இன்றும் வழக்கில் உள்ள கன்னி மரியாவின் பாடலாகும். இது பெரும்பாலும் கிருபை தயாபத்து செபத்தின் முடிவில் சொல்லப்படுவது வழக்கமாகும்.

இப்பாடலில் ஒரு வடிவம் 3ம் நூற்றாண்டினைச்சேர்ந்த அலெக்சாந்திரியாவின் காப்டிக் மரபுவழி திருச்சபையின் கிறித்துமசு வழிபாட்டில் இடம்பெருகின்றது. சுமார் கி.பி 250இல் கிரேக்க மொழியில் இப்பாடல் எழுதப்பட்ட சுவடி உள்ளது.

அந்தோனியோ சாலியரி, வொல்ஃப்கேங்க் அமதியுஸ் மோட்சார்ட் முதலிய பலர் இப்பாடலுக்கு இசையமைத்துள்ளனர். 

## பாடல்

## மேற்கோள்கள்


பகுப்பு:அன்னை மரியா
பகுப்பு:கிறித்தவ இறைவேண்டல்கள்
பகுப்பு:கிறித்தவப் பாடல்கள்
லைட்டிகான்

**லைட்டிகான்** (Litigon) என்பது ஆண் சிங்கத்திற்கும் பெண் டைகானுக்கும் கலப்பினத்தின் மூலமாக பிறந்த ஒரு பூனை இனத்தைச் சேர்ந்த பேரின ஆசிய சிங்கம் போன்ற தோற்றம் உடைய விலங்காகும்.
## வரலாறு
1971ம் ஆண்டு முதன் முறையாக இந்தியாவின் மேற்கு வங்காள மாநிலத்தில் கொல்கத்தா அருகில் உள்ள அலிபூர் விலங்குக் காட்சிச்சாலையில் ஒரு பெண் **லைட்டிகான்** பிறந்தது. இதற்கு ருத்ராணி (Rudrani) என்று பெயர். தேபாபிரதா என்ற ஆசிய சிங்கம் மூலம் இது பிறந்தது. இது ஒரு அரிய வகை இரண்டாவது கலப்பினம் என்று பெயர் பெற்றது. அதன் பின்னர் ருத்ராணி ஏழு லைட்டிகான்களை பெற்றெடுத்தது. இந்த வகைகளில் 1991ம் ஆண்டு இறந்த கூபனகனின் (Cubanacan) எடை சுமார் 363 கி.கி ஆகும். இதன் உயரம் 1.32 மீட்டர்கள். இதன் ஒட்டு மொத்த நீளம் 3.5 மீட்டர்கள் (11 அடி) ஆகும்.

## மேற்கோள்

பகுப்பு:கலப்பினங்கள்
ரோமன் ரோலண்ட் நூலகம், புதுச்சேரி

**ரோமன் ரோலண்ட் நூலகம்** (*Romain Rolland library*) பிரெஞ்சு இந்திய புதுச்சேரியின் கவர்னராக இருந்த எங்கனே டெச்பைச்ச்ய்ன்ச் தே ரிச்மொன்டால் (Eugene Desbassyns de Richemont) புதுச்சேரியில் 1827ஆம் ஆண்டு மே 16 ஆம் தேதி உருவாக்கப்பட்டது. இங்குள்ள புத்தகங்களின் எண்ணிக்கை 1839 ஆம் அண்டு 5,013 ஆக இருந்தது. 1850ஆம் அண்டு இந்த எண்ணிக்கை 6,500 ஆக உயர்ந்தது. கணினி புத்தகங்களுக்காக ஒரு தனி பிரிவு இயங்குகின்றது.
 
இந்த நூலகம் துவங்கப்பட்டபோது போது பொது நூலகம் என்று கூறபட்டாலும் அதில் ஐரோப்பியர்கள் மட்டுமே அனுமதிக்கபட்டனர். மற்றவர்கள் சிறப்பு அனுமதி பெற்றிருந்தால் மட்டுமே அனுமதிக்க பட்டனர். பிரெஞ்சு மொழி கற்கவும் அதைக் கற்ற பூர்விக குடிமக்கள்வும் தங்கள் பிரெஞ்சு மொழி ஆற்றலை மேம்படுத்த 1837 ஆம் ஆண்டு இந்தத் தடை நீக்கபட்டது. 

* மொத்தம் உள்ள புத்தகங்களின்ன் எண்ணிக்கை - 3,80,794
* வார மற்றும் மாத இதழ்கள் எண்ணிக்கை - 162
* தினசரி செய்தித்தாட்கள் எண்ணிக்கை - 26
* தினமும் வரும் பார்வையாளர் எண்ணிக்கை - 2000
* தினமும் உறுப்பினர்களுக்குக் கடனாக வழங்கப்படும் புத்தகங்களின் எண்ணிக்கை - 250
* பெரியவர் மொத்த உறுப்பினர் எண்ணிக்கை -45,000
* உறுப்பினர்களுக்கு ஆண்டு ஒன்று கடனாக கொடுக்க படும் புத்தகத்தின் எண்ணிக்கை -இரண்டு லட்சம் ஆகும் 

### '''நூலக அலுவல் நேரம் '''

* காலை 7.30 மணி முதல் மாலை 8.30 மணிவரை . 
* செவ்வாய்க்கிழமை முதல் ஞாயிற்றுக் கிழமை வரை எந்தவித இடர்பாடும் இன்றி இயங்குகிறது. 
* திங்கள் கிழமை அன்று மட்டும் காலை 9 மணி முதல் மாலை 5.30 மணி வரை வாரஇதழ்கள் வாசிப்புக்கு மட்டும் இயங்கும்.
thumb|வலது
thumb|வலது

### '''குழந்தைகள் பிரிவு '''
குழந்தைகள் பிரிவு தொடங்கப்பட்டதன் காரணம் குழந்தைகளிடம் வாசிப்பு பழக்கத்தை கொண்டுவருவதே ஆகும்.இளைய தலைமுறையினர் வாசிப்பு பழக்கத்தை தங்கள் அன்றாட வாழ்வில் கடைபிடித்தால் அவர்களுக்கும் நாட்டுக்கும் அது நன்மை பயக்கும் .

இந்த பிரிவில் 4 வயது முதல் 14 வயது வரை உள்ள குழந்தைகள் உறுபினர்களாக பல பள்ளிகளில் இருக்கும் 7000 மாணவர்கள் இதில் உறுபினர்களாக பதிவுபெற்று  பயன் பெறுகின்றனர்  

#### குழந்தைகள் பிரிவு அலுவல் நேரம்
* இந்த பிரிவு மாலை 4.00 மணி முதல் மாலை 7.00 மணி வரை இயங்குகிறது.
* சனி ,ஞாயிறு மற்றும் பள்ளி விடுமுறை நாட்களில்.
* காலை  9.00 மணி முதல் நண்பகல் 12.30 மணி வரையிலும் மாலை 4.00 மணி முதல் மாலை 7.00 மணி வரை இயங்குகிறது.

### '''அரிய நூல் பிரிவு'''
இந்த பிரிவில் சுமார் 15,000 அரிய நூல்கள் உள்ளன .நாடு முழுவதும் மட்டும் இன்றி உலகத்தின் பல்வேறு இடங்களில் இருந்து தங்கள் ஆராய்ச்சி மேற்கொள்ள அறிஞர்கள பலர் இன்றும் இங்கு வந்து பயன் பெற்று செல்கின்றனர் .இந்த நூல்கள் மிக அரியண மட்டும் இன்றி மிக பழமை வாய்ந்தவை ஆகும் ஆகையால் இதன் கையாளுவதில் மிக கவனம் தேவை .அவற்றின் தரத்தை மேம்படுத்த மற்றும் பாதுகாக்க வேண்டி இப்போது  அவை அனைத்தும் நுண்ணிழைப்படம் எடுக்கப்பட்டு வருகின்றன .

இந்த நூலகம் இப்போது புதுவை அரசின் கலை பண்பாட்டு துறையின் கீழ்  இயங்குகிறது.

## மேற்கோள்கள்
*Through the pages of history , நாளிதழ்: தி இந்து, நாள்: பெப்ரவரி 11, 2006.

## வெளி இணைப்புகள்
*Romain Rolland Library Pondicherry 
*Romain Rolland goverment Library   
பகுப்பு:புதுச்சேரி
பகுப்பு:இந்திய நூலகங்கள்
பகுப்பு:தமிழ்ச் சேகரிப்புகள் கொண்ட நூலகங்கள்
பகுப்பு:பிரெஞ்சு நூலகங்கள்
காண்ஸ்தான்சு பொதுச்சங்கம்

**காண்ஸ்தான்சு பொதுச்சங்கம்** என்பது 15ம் நூற்றாண்டில் நிகழ்ந்த கிறிஸ்தவப் பொதுச்சங்கம் ஆகும். கத்தோலிக்க திருச்சபையினால் ஏற்கப்படும் இச்சங்கமானது 1414 முதல் 1418 வரை நடந்தது. இச்சங்கம் மேற்கு சமயப்பிளவினை முடிவுக்கு கொணர்ந்தது. இதன் முடிவில் திருத்தந்தை ஐந்தாம் மார்ட்டின் தேர்வு செய்யப்பட்டார். இச்சங்கம் ஜான் ஹஸின் கொள்கைகளை திரிபுக்கொள்கைகள் எனக்கண்டித்து அவருக்கு மரண தண்டனை விதித்தது.

இச்சங்கத்தின் முக்கியப்பணியாக அவிஞ்ஞோன் திருத்தந்தை ஆட்சிக்கால முடிவில் விளைந்த மேற்கு சமயப்பிளவினை முடிவுக்கு கொண்டுவருவதாக அமைந்தது.

திருத்தந்தை பதினொன்றாம் கிரகோரி 1377இல் உரோமைக்குத்திரும்பினார். 1378இல் திருத்தந்தை ஆறாம் அர்பன் தேர்வு செய்யப்பட்டார். ஆனால் இவரைத்தேர்வு செய்தவர்களுக்கு இவருக்கு ஏற்பட்ட மோதலால் இஃபான்டி என்னும் இடத்தில் 20 செப்டம்பர் 1378 அன்று பிரென்சு கர்தினால்கள் சிலரால் எதிராக திருத்தந்தையாக ஏழாம் கிளமெண்ட் தேர்வு செய்யப்பட்டார். 30 ஆண்டுகளுக்குப்பின்னர் இப்பிளவை தீர்க்கக்கூடிய பீசா பொதுச்சங்கம் சிக்களை இன்னமும் அதிகப்படுத்தும்படியாக ஐந்தாம் அலெக்சாண்டரை திருத்தந்தையாக்கியது. இச்சங்கம் ஒரு தனி ஆயரை விட, அது உரோமை ஆயராயினும், ஒரு பொதுச்சங்கத்துக்கு அதிக அதிகாரம் உண்டு என வாதிட்டது. இவ்வதிகாரத்தைப்பயன்படுத்தி தாம் புதிய திருத்தந்தையினை நியமிப்பதாக இது அறிவித்தது.

செருமனி மற்றும் அங்கேரியின் அரசர் சிகிஸ்மன்டு உட்பட பலரின் தூண்டுதலால் இச்சிக்கலுக்கு முடிவுகட்ட எதிர்-திருத்தந்தை இருபத்திமூன்றாம் யோவானால் காண்ஸ்தான்சு பொதுச்சங்கம் கூட்டப்பட்டது. இது 16 நவம்பர் 1414 முதல் 22 ஏப்ரல் 1418 வரை செருமனியின் காண்ஸ்தான்சு நகரில் நிகழ்ந்தது. இச்சங்கத்தில் ஏறத்தாழ 29 கர்தினால்கள், 100 சட்ட வள்ளுநர்கள், 134 ஆதீனத்தலைவர்கள் மற்றும் 183 ஆயர்களும் பேராயர்களும் கலந்து கொண்டனர்.

இதன் இரண்டாம் அமர்வில் இது உரோமையின் திருத்தந்தை பன்னிரண்டாம் கிரகோரியின் ஒப்புதலைப்பெற்றது. இதல் மூன்று திருத்தந்தையரும் தானாக பணி துறக்கக் கோரப்பட்டது. இதை திருத்தந்தை பன்னிரண்டாம் கிரகோரி மற்றும் எதிர்-திருத்தந்தை இருபத்திமூன்றாம் யோவான் ஏற்றனர். திருத்தந்தை பன்னிரண்டாம் கிரகோரியின் பதிள் ஆள் அவரின் பணிதுறப்புக்கடிதத்தை சங்கத்தினர்முன் வாசித்தார். அவரின் பணிதுறப்பை ஏற்ற சங்கம் அவருக்கு அச்சங்கம் இவருக்கு போர்தோவின் கர்தினால் ஆயர் என்னும் பட்டம் அளித்தது. இது திருத்தந்தைக்கு அடுத்த உயரியப்பதவி ஆகும். ஆனாலும் அவிஞ்ஞோனின் பதின்மூன்றாம் பெனடிக்ட் இச்சங்கத்தின் முடிவை ஏற்காததால் அவர் திருச்சபையினை விட்டு விலக்கப்பட்டார். இதன்பின்பு திருத்தந்தை ஐந்தாம் மார்ட்டின் திருத்தந்தையாக தேர்வானார். இது இச்சிக்கலுக்கு முடிவாக அமைந்தது. ஆயினும் இச்சங்கத்தில் திருத்தந்தை பதவியினைக்கோரிய மூவரில் யார் உண்மையான வாரிசாக இருந்தனர் என முடிவெடுக்காததால் இக்காலத்தின் உண்மையான திருத்தந்தை யார் என்பதில் சிக்கல் 19ஆம் நூற்றாண்டுவரை நிலவியது.

## மேற்கோள்கள்


பகுப்பு:கிறித்தவப் பொதுச்சங்கங்கள்
பகுப்பு:1417 தேர்தல்கள்
பகுப்பு:மேற்கு சமயப்பிளவு
பகுப்பு:1417
இந்து நேசன்

**இந்து நேசன்**, 1944களில் தமிழில் வெளிவந்த மஞ்சள் பத்திரிகை ஆகும். சினிமாத் தூது என்னும் அரசு அனுமதி பெறாத மஞ்சள் பத்திரிகை நடத்தி வந்த சி. என். லட்சுமிகாந்தன் அப்பத்திரிகை  அரசாங்கத்தால் மூடப்பட்ட பிறகு அதுவரையில் நல்ல முறையில் நடந்து வந்த இந்து நேசன் பத்திரிகையில் எம். கே. தியாகராஜ பாகவதர், என். எஸ். கிருஷ்ணன், இயக்குநர் ஸ்ரீராமுலு நாயுடு உள்ளிட்டவர்களைப் பற்றி அவதூறு கருத்துக்களை பரப்பி வந்தார்.

## இவற்றையும் பார்க்க

* சினிமாத் தூது
* லட்சுமிகாந்தன் கொலை வழக்கு

## குறிப்புகளும் மேற்கோள்களும்

பகுப்பு:மஞ்சள் பத்திரிகைகள்
சினிமாத் தூது

**சினிமாத் தூது**, தமிழில் முதல் முதலாக வெளிவந்த மஞ்சள் பத்திரிகையாகக் கருதப்படுகிறது. நடிகர், நடிகைகள் பற்றிய தகவலுடன் அவர்களுடைய தனிப்பட்ட வாழ்க்கை குறித்தும், சில அவதூறான கருத்துகளும் இப்பத்திரிகையில் வெளிவந்ததாக அறியப்படுகிறது. இவ்விதழின் ஆசிரியராக சி. என். லட்சுமிகாந்தன் இருந்தார். இரண்டாம் உலகப் போரின் போது ஏற்பட்ட காகிதப் பற்றாக்குறையால் இவ்விதழுக்கு அனுமதி மறுக்கப்பட்டது. அரசுக்குத் தெரியாமல் இவ்விதழ் சி. என். லட்சுமிகாந்தனால் தொடர்ந்து நடத்தப்பட்டு வந்தது.

இவ்விதழில் நடிகர், நடிகைகள் குறித்து ஆபாசமாக எழுதியதால், இந்த மஞ்சள் பத்திரிகை குறித்து அரசாங்கத்துக்குத் தெரிவிக்கப்பட்டது, அதன்பின்னர் இவ்விதழ் தடை செய்யப்பட்டது. இதன் பின்னர், இந்து நேசன் என்ற பத்திரிகையில் தொடர்ந்து ஆபாசமாக சி. என். லட்சுமிகாந்தன் எழுதி வந்தார். இவ்வாறு தவறான செய்திகளை வெளியிட்ட காரணத்தால் இவர் கொலை செய்யப்பட்டதாக கூறப்படுகிறது.

## இவற்றையும் பார்க்க
* இந்து நேசன்
* லட்சுமிகாந்தன் கொலை வழக்கு

## குறிப்புகளும் மேற்கோள்களும்


பகுப்பு:மஞ்சள் பத்திரிகைகள்
பகுப்பு:1940 களில் வெளிவந்த தமிழ் இதழ்கள்
பகுப்பு:திரைப்படத் தமிழ் இதழ்கள்
சி. என். லட்சுமிகாந்தன்

**சி. என். லட்சுமிகாந்தன்**, இந்து நேசன், சினிமாத் தூது உள்ளிட்ட மஞ்சள் பத்திரிகைகளின் ஆசிரியராக இருந்தவர். திரைப்பட நடிகர், நடிகைகள் பற்றி தமிழில் ஆபாசமாக எழுதி அதன் காரணமாகவே கொலை செய்யப்பட்டவர்.

## சினிமாத் தூது

சினிமாத் தூது, தமிழில் முதல் முதலாக வெளிவந்த மஞ்சள் பத்திரிகையாகக் கருதப்படுகிறது. இரண்டாம் உலகப் போரின் போது ஏற்பட்ட காகிதப் பற்றாக்குறையால் இவ்விதழுக்கு அனுமதி மறுக்கப்பட்டது. அரசுக்குத் தெரியாமல் இவ்விதழ் சி. என். லட்சுமிகாந்தனால் தொடர்ந்து நடத்தப்பட்டு வந்தது.

## இந்து நேசன்

சினிமாத் தூது, அரசாங்கத்தால் மூடப்பட்ட பிறகு அதுவரையில் நல்ல முறையில் நடந்து வந்த இந்து நேசன் பத்திரிகையில், திரைப்பட நடிகர், நடிகைகள் பற்றி தமிழில் ஆபாசமாக எழுதத் தொடங்கினார்.

## கொலை வழக்கு

8-11-1944 அன்று, சென்னை புரசவாக்கத்தில் கத்தியால் குத்தப்பட்டு, 9-11-1944 அன்று உயிரிழந்தார்.

## குறிப்புகளும் மேற்கோள்களும்

பகுப்பு:1944 இறப்புகள்
பகுப்பு:பத்திரிகையாளர்கள்
டி. வி. தாமஸ்

**டி. வி. தாமஸ்** (*T. V. Thomas*) (ஜூலை 2, 1910-மார்ச் 26, 1977) இந்திய கம்யூனிஸ்ட் கட்சியின் பழந்தலைவர். அவரது சமகாலத்திய இளைஞர்களைப் போல மாணவப் பருவத்திலேயே அரசியலில் ஈடுபட்டு, இந்திய விடுதலைப் போரட்டம் மற்றும் திருவிதாங்கூரில் திவான்களின் ஆட்சிக்கெதிரான போராட்டங்களில் பங்கேற்றவர். உழைப்பாளர்களின் நலனுக்காக செயற்பட்ட இவர் நீதிக்கும் நியாயத்திற்குமான போராட்டங்களில் தவறாமல் முன்னிருந்தார். கம்யூனிஸ்ட் கட்சிக்கு மக்களிடையே ஆதரவு கிடைப்பதற்கு இவரது செயற்பாடுகளும் முக்கிய காரணமாக அமைந்தன.

## அரசியல் வாழ்க்கை
உழவர்கள் மற்றும் தொழிலாளிகள் இயக்கங்கள் பலவற்றை வழிநடத்தினார். புன்னபரா-வயலார் போராட்டத்தில் முன்னணிப் பங்களிப்பாளராக இருந்தார். திருவிதாங்கூர்-கொச்சி சட்டப் பேரவைக்கு 1952 இல் தேர்ந்தெடுக்கப்பட்டார். 1954 முதல் 1956 வரை அப் பேரவையில் எதிர்க்கட்சித் தலைவராக இருந்தார். 1957 இல் கேரள மாநில சட்டப் பேரவைத் தேர்தல் முதன்முதலில் நடைபெற்றபோது கம்யூனிஸ்ட் கட்சியின் சார்பில் ஆலப்புழா தொகுதியில் போட்டியிட்டு வெற்றி பெற்று, ஈ. எம். எஸ். நம்பூதிரிப்பாட்டின் கேரள அமைச்சரவையில் தொழில் மற்றும் போக்குவரத்து அமைச்சரானார் (5.4.1957 - 31.7.1959). அதே ஆண்டில் கேரளாவின் மற்றொரு முக்கிய அரசியல்வாதியும் அமைச்சருமாக இருந்த கே. ஆர். கௌரி அம்மாவை மணந்தார். 1964 இல் கம்யூனிஸ்ட் கட்சி இரண்டாகப் பிளவுபட்டுப் புதிதாக மார்க்சிஸ்ட் கம்யூனிஸ்ட் கட்சி தொடங்கப்பட்ட போதும் அவர் பழைய கம்யூனிஸ்ட் கட்சியிலேயே இருந்தார்

மூன்றாவது மற்றும் நான்காவது கேரள மாநிலச் சட்டப்பேரவைத் தேர்தல்களிலும் ஆலப்புழாத் தொகுதியில் போட்டியிட்டு வெற்றி பெற்றார். 6.3.67 முதல் 21.10.69 வரை  ஈ. எம். எஸ் அமைச்சரவையில் தொழிற்துறை அமைச்சாராகப் பதவி வகித்தார். பின்னர் அச்சுத மேனன் தலைமையிலான அமைச்சரவையிலும் 25.9.71 முதல் 25.3.77 வரை தொழிற்துறை அமைச்சாராகப் பதவி வகித்தார். தொழிற்துறை அமைச்சராக இருந்தபோது, தொழில்முனைவோர்களை ஊக்குவித்து கேரளாவின் தொழில்மயமாக்கலுக்கு முக்கியத்துவம் அளித்தார்.

## மேற்கோள்கள்

*T.V.Thomas 
*K.R.Gowri Amma 
*T.V. Thomas hailed as a visionary leader 
*Birth centenary celebrations of T.V. Thomas begin

## வெளி இணைப்புகள்
*Punnapra-Vayalar 

பகுப்பு:கேரள அரசியல்வாதிகள்
பகுப்பு:1910 பிறப்புகள்
பகுப்பு:1977 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
கிறிஸ் பைன்

**கிறிஸ் பைன்**(Chris Pine, பிறப்பு: ஆகஸ்ட் 26, 1980) ஒரு அமெரிக்க நாட்டு நடிகர் ஆவார். இவர் 2009ம் ஆண்டு **ஸ்டார் ட்ரெக்** என்ற திரைப்படத்தில் நடித்ததன் மூலம் எல்லோருக்கும் மிகவும் பரிசியமான நடிகர் ஆனார். அதைத் தொடர்ந்து "த பிரின்ஸஸ் டயரீஸ் 2: ராயல் எங்கேஜ்மென்ட், திஸ் மீன்ஸ் வார், திஸ் மீன்ஸ் வார்* போன்ற பல திரைப்படங்களில் நடித்துள்ளார்.

==ஆரம்பகால வாழ்க்கை==
பைன் [[கலிபோர்னியா]], [[லாஸ் ஏஞ்சல்ஸ்]] நகரில் பிறந்தார். இவருடைய தந்தை *'ராபர்ட் பைன்**, மற்றும் இவரின் தாயார் **க்விந் கில்ஃபர்ட்''', இவர்கள் திரைப்பட நடிகர்கள் ஆவார்.

## திரைப்படங்கள்
* 2004: வை ஜேர்மனி?
* 2004: த பிரின்ஸஸ் டயரீஸ் 2: ராயல் எங்கேஜ்மென்ட்
* 2005: கன்பிச்சியன்
* 2005: த புல்ஸ்
* 2006: சுர்றேண்டேர் டோரதி
* 2006: ஜஸ்ட் மை லக்
* 2006: பிளைண்ட் டேட்டிங்
* 2006: ஸ்மோக்கின்'ஏக்ஸ்
* 2008: பாட்டில் ஷாக்
* 2009: ஸ்டார் ட்ரெக்
* 2009: க்யாரியர்ஸ்  
* 2009: பியான்ட் ஆல் பௌன்ட்ரீஸ் 
* 2010: ஸ்மால் டௌந் ஸ்யாடர்டே நைட்
* 2010: குவாண்டம் குவெஸ்ட்: அ காசினி ஸ்பேஸ் ஒடிஸி
* 2010: உன்சடோப்பப்ளே 
* 2012: திஸ் மீன்ஸ் வார்
* 2012: பீபல் லைக் உஸ்
* 2013: ரைஸ் ஆஃப் த கார்டியன்ஸ்
* 2013: ஸ்டார் ட்ரெக் இன்டூ தர்க்னேச்ஸ் 
* 2014: ஜேக் ரியான்: ஷேடோ ரிக்ருட்
* 2014: ஸ்ட்ரெட்ச்
* 2014: இன்டோ தி வூட்ஸ் - விரைவில் வெளியீடு
* 2014: ஹாரிபல் பாஸஸ் 2 - விரைவில் வெளியீடு
* 2014: ஸீ போர் ஜக்கரியா - விரைவில் வெளியீடு

## சின்னத்திரை
* 2003: இஆர்
* 2003: த கார்டியன்
* 2003: சிஎஸ்ஐ: மியாமி
* 2005: அமெரிக்கன் ட்ரீம்ஸ்
* 2005: சிக்ஸ் பீட் உண்டர் 
* 2009: சாட்டர்டே நைட் லைவ்

## வீடியோ விளையாட்டு
* 2013: ஸ்டார் ட்ரெக்

## வெளி இணைப்புகள்
* 
* 
* 

பகுப்பு:அமெரிக்க ஆண் திரைப்பட நடிகர்கள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:அமெரிக்க அறியொணாமையியலாளர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
அமைப்புமுறையற்ற தன்மையின் கொடுங்கோன்மை

**அமைப்புமுறையற்ற தன்மையின் கொடுங்கோன்மை** (*The Tyranny of Structurelessness*) என்பது அமெரிக்கப் பெண்ணியலாளர் யோ ஃபிரீமன் அவர்களால் 1970 களில் எழுதப்பட்ட, பெரும் தாக்கத்தை ஏற்படுத்திய ஒரு கட்டுரை ஆகும்.  இக் கட்டுரை 1960 களில் புரட்சிகர பெண்ணிய குழுக்களில் நிலவிய கட்டமைப்பு மற்றும் அதிகாரச் சிக்கல்களை ஆய்கிறது..

1960 களில் பெண்ணிய அமைப்புகள் அமைப்புமுறையற்ற தன்மையிலான குழுக்களில் செயற்பட்டனர்.  இந்த "அமைப்புமுறையற்ற தன்மை"யினை விமர்சித்து யோ ஃபிரீமனின் கட்டுரை அமைகிறது.

## கட்டுரையின் சுருக்கம்
அமைப்புமுறையற்ற குழு என்ற ஒன்று இல்லை.  ஒரு குழு குறிப்பிட்ட நோக்குக்காக, நீண்ட காலம் இயங்கும் என்றால் அது எதாவது ஒரு கட்டமைப்பில் தன்னை ஒழுங்குசெய்து கொள்கிறது என்கிறார்.  அக் குழுவின் பணிகள், அதிகாரம், வளங்கள் பரவலாக்கப்பட்டு இருக்கலாம், மக்களாட்சி முறையில் இயங்கலாம், நெகிழ்வுத் தன்மைக் கொண்டதாக இருக்கலாம் ஆனால் அதற்கு எதாவது ஒரு கட்டமைப்பு இருக்கும் என்கிறார்.

அமைப்புமுறையற்று இயங்குகிறோம் என்று கூறி இயங்கினாலும், அங்கும் முறைசாராக் கட்டமைப்பு எழும்.  இந்த முறைசாராக் கட்டமைப்பின் விதிகள் எல்லோருக்கும் விளங்க மாட்டாது.  இந்த முறைசாராக் கட்டமைப்புக்குள் உருவாகும் உட் குழுக்கள் அல்லது மேல்தட்டு மிகப் பாதகமாக விளைவுகளைத் தரக் கூடியது.  தெளிவான விதிகளுடன், அனைத்து உறுப்பினர்களின் கருத்துக்களின் அடிப்படையில் முடிவுகள் எடுக்கப்படாமல், சகோதரிகள் முடிவுகள் எடுப்பது போல் அமைந்துவிடும்.  அமைப்புமுறையற்று இருந்தால் பொறுப்புடைமையை வலியுறுத்துவது கடினம் ஆகும்.

அமைப்புமுறையற்ற எண்ணம் நட்சத்திரங்களை உருவாக்கின்றது என்கிறார்.  இந்த இயக்கம் பேச்சாளர்களை நியமிப்பது இல்லை.  ஆனால் சிலர் பேச்சாளர்களாக அல்லது நட்சத்திரங்களாகப் பார்க்கப்படுகின்றார்கள்.  இவர்கள் இயக்கத்தால் நியமிக்கப்படுவதில்லை என்பதால் அவர்களை விலக்கவும் முடியாது.  பல சந்தர்ப்பங்களில் இந்தப் பெண்கள் சகாக்களால் தாக்கப்படும் சூழ்நிலையில் சிக்கிக் கொள்கிறார்கள்.  இதனால் இவர்கள் தனிப்பட்ட பாதிப்பு அடைகிறனர், இயக்கமும் பாதிப்பு அடைகிறது.

அமைப்புமுறையற்ற தன்மையில் இயங்குவதாகக் கூறும் குழுக்களின் செயல் ஆற்றலையும் யோ ஃபிரீமன் கேள்விக்கு உட்படுத்துகிறார்.

இறுதியாக, மக்கள் அல்லது உறுப்பினர் ஆட்சிக்கு உட்பட்ட முறையில் ஒழுங்குபடுத்தப் பயன்படக் கூடிய அடிப்படைக் கொள்கைளை முன்வைக்கிறார்.

## மேற்கோள்கள்

பகுப்பு:கட்டுரை
பகுப்பு:பெண்ணியம்
பகுப்பு:கட்டமைப்பு
நீலம் தவான்

**நீலம் தவான்** (neelam dhawan) இவர் *ஹியூலெட் பக்கார்ட்* நிறுவனத்தின் பெண் நிர்வாக இயக்குநர் ஆவார்.
## படிப்பு
இந்தியாவின் தலைநகரான டெல்லியில் உள்ள செயின்ட் ஸ்டீபன் கல்லூரியில்  பொருளாதாரத்தில் இளங்கலைப் பட்டம் பெற்றார். மற்றும் நிர்வாகவியலில் முதுகலை பட்டமும் பெற்றுள்ளார்.
## தொழில்
தற்சமயம் ஹியூலெட் பக்கார்ட் (இந்தியா) என்ற நிறுவனத்தின் நிர்வாக இயக்குநராக உள்ளார். ஏஷியன் பெயின்ட்ஸ், ஹிந்துஸ்தான் யூனி லீவர், ஹெச்சிஎல், மற்றும் ஐபிஎம் போன்ற நிறுவனத்தில் அதிகாரியாக இருந்துள்ளார். 2005ம் ஆண்டுமுதல் 2008ம் ஆண்டுவரை மைக்ரோசாப்ட் நிறுவனத்தில் நிர்வாக பிரிவு இயக்குநராக இருந்துள்ளார்.

## விருது
சிறந்த தொழில் முனைவோர், சிறந்த பெண் நிர்வாகி போன்ற விருதுகளைப் பெற்றுள்ளார்.

## மேற்கோள்

பகுப்பு:பெண் நிருவாகிகள்‎
பகுப்பு:இந்தியப் பெண்கள்
புலிச்சிங்கம்

**புலிச்சிங்கம்**  அல்லது **வேயரிமா** (ஆங்கிலம்: Tigon) என்பது ஆண்புலியும் பெண்சிங்கமும் சேர்ந்த கலப்பினத்தில் பிறந்த பூனை இனத்தைச் சேர்ந்த பேரின விலங்காகும்.  இவ்வினம் லைட்டிகான் விலங்கைப்போல் ஒரு கலப்பின விலங்கு ஆகும். இதன் வளர்ச்சி அசுர தன்மை கொண்டதாக உள்ளது. இந்த விலங்கு உயிரின தோன்றலின் போது இருந்தவை அல்ல. 19ம் நூற்றாண்டுக்கும் 20ம் நூற்றாண்டிற்கும் இடைப்பட்ட காலத்தில் மனிதனின் ஆராய்ச்சியினால் கலப்பு இனமாக பிறந்த ஒரு விலங்கு. ஜெரார்டு ஐல்ஸ் என்பவர் மூன்று **டைகான்** இருந்ததாக குறிப்பிட்டுள்ளார். ஆனால் லிகர் பார்த்ததாக குறிப்பிடவில்லை.
**டைகான்** விலங்கைப் பார்த்தால் இரண்டு மரபணு மூலம் பிறந்தது என்று கண்டுபிடித்துவிட முடியும். ஏனெனில் இவை இரண்டு பெற்றோரின் குணங்களையும் வெளிப்படுத்தும் தன்னை கொண்டதாக உள்ளது.

## கருவுற்றல்
ஜெர்மனி நாட்டின் மாநிலமான பவேரியாவின் தலைநகரான மீனிக் என்ற இடத்தில் உள்ள கெல்லாப்ரான் (Hellabrunn Zoo) மிருக காட்சிசாலையில் 1943ம் ஆண்டு கருச்சேர்க்கை வெற்றிகரமாக நடந்தது. இங்கு பெண் குட்டி சுகாதாரமாக பிறந்தது.
[thumbnail|right|[ஆஸ்திரேலியாவின் கான்பரா அருகில் உள்ள  மிருக காட்சிசாலையில் **டைகான்**]]

## மேற்கோள்கள்

## மேலும் பார்க்க
* சிங்கப்புலி (விலங்கு)
## புற இணைப்புகள்
* Detailed Information of hybrid big cats.

பகுப்பு:கலப்பினங்கள்
பகுப்பு:பூனைக் குடும்பம்
நல்லூர் (திருநெல்வேலி)

**நல்லூர்** (*Nallur*) என்பது இந்தியாவின் தமிழ்நாடு மாநிலம் திருநெல்வேலி மாவட்டம் ஆலங்குளம் ஊராட்சி ஒன்றியத்தின் கீழ் அமைந்துள்ள ஒரு கிராமம் ஆகும். இது காசியாபுரம், ஆலடிப்பட்டி, வைத்திலிங்கபுரம், சிவகாமிபுரம், அரவன்குடியிருப்பு, காமராஜ்நகர், பெரியார்நகர், ராஜீவ்காந்திநகர் ஆகிய பகுதிகளை உள்ளடக்கியது.

இவர்களின் முதன்மையான தொழில் விவசாயம், பலசரக்கு மளிகை வியாபாரம். மேலும் அரிசி உற்பத்தி ஆலை, எண்ணெய் உற்பத்தி ஆலை, ஆடை உற்பத்தி செய்தல், திருநீர் உற்பத்தி செய்தல், தேங்காய் கொப்பறை காயவைத்தல், செங்கல் சூளை, மரவேலை என பலதரப்பட்ட தொழில்களில் ஈடுபடுகின்றனர். மேலும் இங்கு உள்ள பெண்கள் பீடி சுற்றும் கைத்தொழிலை முதன்மை தொழிலாக செய்கின்றனர். காசியாபுரம் முத்தாரம்மன் கோவில் அருகே அரசு பொது அறிவு நூலகம் ஒன்று அமைந்துள்ளது.

## பள்ளிகள்
* மேற்கு திருநெல்வேலி மேல்நிலைப் பள்ளி
* ஸ்ரீ வைத்திலிங்க சுவாமி உயர்நிலைப் பள்ளி
* T. D. T. A தொடக்க நிலைப் பள்ளி
* C. M. S தொடக்க நிலைப் பள்ளி
* C. S. I ஜெயராஜ் அன்னபாக்கியம் கலை மற்றும் அறிவியல் கல்லூரி

## மேற்கோள்கள்

பகுப்பு:திருநெல்வேலி மாவட்டத்திலுள்ள கிராமங்கள்
குமாரராசு வெங்கட லட்சுமண ராவு

**குமாரராசு வெங்கட லட்சுமண ராவு** () இந்தியாவைச் சேரந்த வரலாற்றாளர். இவர்  "ஆந்திர விஞ்ஞான சர்வாஸ்வம்" என்ற பெயரிலான மூன்று தொகுதிகள் கொண்ட கலைக்களஞ்சியம் போன்ற நூலைப் பதிப்பித்து வெளியிட்டார். இந் நூலில் இவர் வரலாறு, அறிவியல், தெலுங்கு மொழி, கணிதம், வானியல், கவின்கலை உள்ளிட்ட தலைப்புகளில் 40 கட்டுரைகளை இவர் எழுதியிருந்தார்.  தனது 46 ஆம் அகவையில் இவர் காலமானார்.

## மேற்கோள்கள்

பகுப்பு:1877 பிறப்புகள்
பகுப்பு:1923 இறப்புகள்
பகுப்பு:தெலுங்கு மக்கள்
பகுப்பு:இந்திய வரலாற்றாளர்கள்
பகுப்பு:கிருஷ்ணா மாவட்ட மக்கள்
டாம் ஹிடில்ஸ்டன்

**தாமஸ் வில்லியம் ஹிடில்ஸ்டன்** () (பிறப்பு: பெப்ரவரி 9, 1981) என்பவர் இங்கிலாந்து நாட்டு நடிகர் ஆவார். இவரின் நடிப்பு திறனுக்காக டோனி விருது, பிரித்தானிய அகாடமி திரைப்பட விருது மற்றும் இரண்டு பிரைம் டைம் எம்மி விருதுகளுக்கான பரிந்துரைகளுடன், கோல்டன் குளோப் விருது மற்றும் லாரன்ஸ் ஆலிவர் விருது உள்ளிட்ட பல்வேறு பாராட்டுகளைப் பெற்றார்.

இவர் மார்வெல் திரைப் பிரபஞ்சத் திரைப்படங்களான தோர்,, தி அவெஞ்சர்ஸ் (2012), தோர்: த டார்க் வேர்ல்டு (2013), அவெஞ்சர்ஸ்: ஏஜ் ஆஃப் அல்ட்ரான் (2015), தோர்: ரக்னராக் (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) மற்றும் 2021 ஆம் ஆண்டில் டிஸ்னி+ தொடரான லோகி என்ற வலைத் தொடரிலும் லோகி என்ற கதாபாத்திரத்தில் நடித்ததன் மூலம் மிகவும் அறியப்படும் நடிகர் ஆனார்.

## திரைப்படங்கள்

## தொலைக்காட்சி தொடர்
* 2001 - ஆர்மடில்லோ
* 2006 - விக்டோரியா கிராஸ் ஹீரோஸ்
* 2006 - கலாப்பகோஸ்
* 2007 - கேஷுவாலிட்டி
* 2008 - வல்லாண்டர்
* 2009 - ரிட்டர்ன் டு கிரான்போர்டு
* 2009 - டார்வின்ஸ் சீக்கிரெட் நோட்புக்
* 2012 - ரோபோட் சிக்கன்
* 2013 - பேமிலி கய்

## மேற்கோள்கள்

## வெளி இணைப்புகள்
* 

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:ஆங்கிலேயத் திரைப்பட நடிகர்கள்
பகுப்பு:ஆங்கிலேயத் தொலைக்காட்சி நடிகர்கள்
பகுப்பு:ஆங்கிலேய குரல் நடிகர்கள்
பகுப்பு:ஆங்கிலேய நாடக நடிகர்கள்
பகுப்பு:ஆண் பெண்ணியவாதிகள்
பகுப்பு:மீநாயகன் திரைப்பட நடிகர்கள்
பகுப்பு:வானொலி நடிகர்கள்
ஏப்ரல் 2014

**ஏப்ரல் 2014** (*April 2014*) , 2014 ஆம் ஆண்டின் நான்காவது மாதமாகும். இம்மாதம் ஒரு செவ்வாய்க்கிழமையில் ஆரம்பித்து 30 நாட்களின் பின்னர் ஒரு புதன்கிழமை முடிவடைகிறது.இசுலாமிய நாட்காட்டியின் படி **கிஞ்சுரா 1435**ம் ஆண்டின் **ஜமா அத்துல் ஆகிர்**மாதம் ஏப்ரல் 1 செவ்வாய்க்கிழமை தொடங்கி ஏப்ரல் 30 புதன் (கிழமை)  முடிவடைகிறது.

## சிறப்பு நாட்கள்
*ஏப்ரல் 4 - நேச நாயனார் குருபூசை
*ஏப்ரல் 6 - கணநாத நாயனார் குருபூசை
*ஏப்ரல் 8 - இராம நவமி
*ஏப்ரல் 8 - முனையடுவார் நாயனார் குருபூசை
*ஏப்ரல் 13 - பங்குனி உத்திரம்
*ஏப்ரல் 14 - சித்திரைப் புத்தாண்டு
*ஏப்ரல் 17 - புனித வியாழன்
*ஏப்ரல் 18 - புனித வெள்ளி
*ஏப்ரல் 19 - புனித சனி
*ஏப்ரல் 20 - உயிர்ப்பு ஞாயிறு
*ஏப்ரல் 28 - அமாவாசை

## நிகழ்வுகள்

## இறப்புகள்
* ஏப்ரல் 17 - கபிரியேல் கார்சியா மார்க்கேஸ், இலக்கியத்துக்கான நோபல் பரிசு பெற்ற கொலம்பிய எழுத்தாளர் (பி. 1927)
*ஏப்ரல் 17: கர்பால் சிங், மலேசிய வழக்கறிஞர், அரசியல்வாதி (பி. 1940)

----

பகுப்பு:2014
எதிர்-திருத்தந்தை ஐந்தாம் அலெக்சாண்டர்

** ஐந்தாம் அலெக்சாண்டர்** (, ; இயற்பெயர்: பெத்ரோஸ் பிலார்கோஸ், ca. 1339 – மே 3, 1410) என்பவர் மேற்கு சமயப்பிளவின் போது (1378–1417) எதிர்-திருத்தந்தையாக ஆட்சி செய்தவர் ஆவார். ஜூன் 26, 1409 முதல் 1410இல் தனது இறப்புவரை இவர் ஆட்சி செய்தார். கத்தோலிக்க திருச்சபையின் அதிகாரப்பூர்வ ஏடுகளின்படி இவர் ஒரு எதிர்-திருத்தந்தை ஆவார்.

கிரேக்க-இத்தாலிய வழிமரபினரான இவர் கிரீட்டில் 1339இல் பிறந்தார். இவரின் இயற்பெயர் பெத்ரோஸ் பிலார்கோஸ் ஆகும். 

பிரான்சிஸ்கன் சபையில் இணைந்த இவர் ஆக்சுபோர்டு மற்றும் பாரிசுக்கு கல்வி கற்ற அனுப்பப்பட்டார். இவர் பாரிசில் இருக்கும் போது மேற்கு சமயப்பிளவு நிகழ்ந்தது. இவர் அச்சமயம் திருத்தந்தை ஆறாம் அர்பனை (1378–89) ஆதரித்தார். பின்னர் லோம்பார்டியில் பணியாற்றிய இவர், 1386இல் பியாசென்சாவின் ஆயராகவும், 1387இல் விசென்சாவின் ஆயராகவும், 1402இல் மிலன் நகரின் ஆயராகவும் நியமிக்கப்படார்.

1405இல் திருத்தந்தை ஏழாம் இன்னசெண்ட் இவரை கர்தினாலாக உயர்த்தினார். இதன்பின்பு இவர் பிளவை முடிவுக்கு கொணர பாடுபட்டார். இதற்காக மார்ச் 25, 1409இல் பீசா பொதுச்சங்கத்தைக் கூட்ட உதவினார். இதனால் திருத்தந்தை பன்னிரண்டாம் கிரகோரியின் கோவத்துக்கு ஆளாகி தனது கர்தினால் பதவியையும், ஆயர் பதவியையும் இழந்தார். ஆயினும் பீசா பொதுச்சங்கம் தாம் காலியாக இருப்பதாக அறிக்கையிட்ட திருத்தந்தைப்பதவிக்கு இவரை தேர்வு செய்து ஜூன் 26, 1409இல் இவருக்கு முடி சூட்டடியது. இது மற்றுமொரு திருத்தந்தையை உருவாக்கி சிக்கலை பெரிதாக்கியது.

இவர் 10 மாதம் மட்டுமே இப்பதவியில் பணியாற்றினார். 3 மே 1410 இரவு இவர் இறந்தார். இவருக்குப்பின்பு எதிர்-திருத்தந்தை இருபத்திமூன்றாம் யோவான் தேர்வானார். 1418இல் கூடிய காண்ஸ்தான்சு பொதுச்சங்கம் பீசா பொதுச்சங்கத்தால் தேர்வானவர்களை எதிர்-திருத்தந்தையாக அறிக்கையிட்டது. இக்காலத்தில் நிலவிய குழப்பத்தால் 1492இல் திருத்தந்தையாக தேர்வானவர் திருத்தந்தை ஆறாம் அலெக்சாண்டர் என்னும் பெயரை ஏற்றார். இதனால் *திருத்தந்தை ஐந்தாம் அலெக்சாண்டர்* என்னும் பெயரை ஆட்சி பெயராக எத்திருத்தந்தையும் ஏற்கவில்லை.

## மேற்கோள்கள்

பகுப்பு:பதினான்காம் நூற்றாண்டு பிறப்புகள்
பகுப்பு:1410 இறப்புகள்
பகுப்பு:எதிர்-திருத்தந்தையர்கள்
பகுப்பு:மிலன் நகரின் பேராயர்கள்
பகுப்பு:பிரான்சிஸ்கன் சபையினர்
பகுப்பு:மேற்கு சமயப்பிளவு
ஊசுடேரி பறவைகள் சரணாலயம்

**ஊசுடேரி பறவைகள் சரணாலயம்** அல்லது **ஊசுடு ஏரி பறவைகள் சரணாலயம்** (Ousteri Bird Sanctuary or Oussudu Lake Bird Sanctuary) என்பது புதுவையில் உள்ள பழமையான ஏரியான ஊசுடு ஏரியில் அமைந்துள்ளது ஆகும். இந்த ஏரி 2008-இல் பறவைகள் சரணாலயமாக புதுச்சேரி அரசால் அறிவிக்கப்பட்டது.

## ஊசுடு ஏரி
இந்த ஏரி  காவேரி நதியின் வடக்கே புதுவையில் இருந்து 10 கிலோமீட்டர் தொலைவில்  உள்ளது. இது கிட்டத்தட்ட 390 ஹெக்டேர் பரப்பளவுடையது. இந்த ஏரிக்கு சோழ மன்னன் கோப்பெருஞ்சிங்கன் மதகுகளும் கால்வாய்களும் கட்டினான் என்று திருவக்கரைக் கோயில் கல்வெட்டுகள் தெரிவிக்கின்றன. இந்த ஏரி புதுச்சேரியிலிருந்து மேற்கே 12 கி.மீ. தொலைவில் அமைந்துள்ளது. ஏரியின் மொத்த நீர்ப்பிடிப்புப் பகுதி 15.54 சதுர கி.மீ. ஏரிக் கரையின் மொத்த நீளம் 7.2 கி.மீ. மொத்தக் கொள்ளளவு 54 கோடி கனஅடி. சங்கராபரணி ஆறு, வீடூர் அணையிலிருந்து ஊசுட்டேரிக்கு நீர் வருகிறது. மேலும் சுத்துக்கேணி கால்வாய் மூலம் செஞ்சியாற்றிலிருந்தும் ஏரிக்குப் பெருமளவில் நீர் வருகிறது. இதனால் பாசன வசதிபெறும் நிலங்கள் தோராயமாக 1,500 ஹெக்டேர்.

நவம்பர் மாதம் முதல் பிப்ரவரி மாதம் வரை உலகம் முழுவதிலும் இருந்து இங்கு பறவைகள் படையெடுக்கும். சில பறவைகள் இனபெருக்கம்  செய்ய ஏற்ற சூழ்நிலை இங்கு உள்ளது.

2008 ஆம் ஆண்டு புதுவை அரசு இந்த ஏரியை பறவைகள் சரணாலயமாக அறிவித்தது .800 ஹெக்டர் பரப்பளவு கொண்ட இந்த எரி புதுவை பகுதியில் 390 ஹெக்டரும் தமிழக பகுதியில் 410 ஹெக்டரும் உள்ளது .இங்கு காணப்படும் பறவைகள்  சிலவற்றின் பட்டியில் கீழே கொடுக்கப்பட்டு உள்ளது.

இந்த நன் நீர் ஏரியில் உள்ள பல நீர்த் தாவரங்கள்( பெருநிலைத் தாவரம்) பறவைகள் உணவை கொள்கின்றன .
* சராசரி கடல் மட்டத்தில் இருந்து சுமார் 15 மீட்டர் மேட்டில் அமைந்து உள்ளது  .
* ஆண்டின் சராசரி அதிகபட்ச வெப்ப நிலை -33.1 செல்சியஸ்  
* ஆண்டின் சராசரி குறைந்தபட்ச வெப்ப நிலை - 24.1 செல்சியஸ்   
* ஆண்டின் மொத்த மழைப் பொழிவு அளவு -  1338 மில்லிமீட்டர்
* பட்டாம் பூச்சி பலவகைகள் இங்கு உள்ளன .
## பறவைகள் பட்டியல்
* பூநாரை
*நத்தை குத்தி நாரை
*மஞ்சள் மூக்கு நாரை
*உண்ணிக்கொக்கு
*கரண்டிவாயன்
*குள்ளத்தாரா
*காட்டு வாத்து
*பட்டைத்தலை வாத்து
*கருநீர்க்கோழி 
*சாதாரண மைனா
*நீலச்சிறகி
*அன்னம் 
*வெண்தலை சிலம்பன்(பன்றிக்குருவி )
*குளத்துக் கொக்கு
*தட்ட வாயன்
*ஊசிவால் வாத்து
*சாம்பல் கூழைக்கடா
*குயில்

## புகைப்படங்கள்

File:Ousl1.JPG|ஊசுடு ஏரியில் பறவைகள்
File:Ousl2.JPG|ஊசுடு ஏரியில் பறவைகள்
File:Ousl3.JPG|ஊசுடு ஏரியில் பறவைகள்
File:Ousl4.JPG|ஊசுடு ஏரியில் பறவைகள்
File:Ousl5.JPG|ஊசுடு ஏரியில் பறவைகள்
File:Ousl6.JPG|ஊசுடு ஏரியில் பறவைகள்
File:Ousl7.JPG|ஊசுடு ஏரியில் பறவைகள்


## மேற்கோள்கள்

*Oussudu Lake is now a sanctuary , தி இந்து, நாள்: நவம்பர் 3, 2008
*A battle half won at Oussudu sanctuary தி இந்து, நாள்: ஜனவரி 27, 2014
*http://books.google.co.in/books?id=UsUBJAzPLbIC&pg=PA101&lpg=PA101&dq=Oussudu+Lake+as+a+bird+sanctuary&source=bl&ots=YwkyVsMiFQ&sig=0RVtXc50kzshxfu2ceIUAjgN95k&hl=en&sa=X&ei=g14uU92oJcmCrgeP6oH4Bg&ved=0CD8Q6AEwBA#v=onepage&q=Oussudu%20Lake%20as%20a%20bird%20sanctuary&f=false
*

## வெளி இணைப்புகள்
*Oussudu Lake, Pondicherry
பகுப்பு:புதுச்சேரி
பகுப்பு:இந்தியாவில் உள்ள பறவைகள் காப்பகங்கள்
பகுப்பு:புதுச்சேரி புவியியல் தொடர்பான குறுங்கட்டுரைகள்
உமையாள்புரம் சுவாமிநாதர்

**உமையாள்புரம் சுவாமிநாதர்** (Umayalpuram Swaminathar) (மே 22, 1867 - ஆகத்து 8, 1946) தமிழகத்தைச் சேர்ந்த ஒரு கருநாடக இசைக் கலைஞர் ஆவார்.

## இசைப் பரம்பரை
இவரின் தந்தை சிவசம்பு. ஸ்ரீ தியாகப் பிரம்மத்தின் சீடரான உமையாள்புரம் கிருஷ்ண பாகவதர் இவரது குரு. ஆகவே சுவாமிநாத ஐயர் ஸ்ரீ தியாகராஜரின் இசைப் பரம்பரையில் வந்தவராவார்.

பின்னர் சுந்தர பாகவதர், மகா வைத்தியநாத சிவன், வீணை வித்துவான் திருவாலங்காடு தியாகராஜர், கெக்கரை முத்து ஆகியோரிடமும் இசை பயின்றார்.

## இசை ஆசிரியராக
இவரது சீடரான செம்மங்குடி சீனிவாசர் இவரைப் பற்றிக் கூறுகையில், இவரது குரல் இனிமையாக இருந்தாலும் மெலிதாக இருந்ததனால் கச்சேரிகள் செய்வதை விட கூடுதலாக மாணவர்களைப் பயிற்றுவதிலேயே அவர் கவனம் செலுத்தினார் என 1980களில் ஒரு பேட்டியில் குறிப்பிட்டுள்ளார். அத்துடன் *அதட்டல்* எனப்படும் ஆளுமை உணர்வுடன் கச்சேரி செய்வதை அவர் விரும்பவில்லை எனவும் செம்மங்குடி குறிப்பிட்டார்.

இவரது மற்றொரு சீடரான மகாராஜபுரம் விசுவநாதர் தனது குருகுலவாச அநுபவம் பற்றிக் கூறும்போது சுவாமிநாதர் மிகவும் அன்புடன் தனது அறிவை மாணவர்களுக்கு ஊட்டினார் என்றும் மாணவர்கள் அவரை ஒரு தந்தையாகவும் கண்டிப்பான ஆசிரியராகவும் உணர்ந்தார்கள் எனக் கூறியுள்ளார். அவர் கற்றுக்கொடுத்த மிகவும் அரிதான *சங்கதி*களை தான் பல இரவுகள் தூங்காமல் விழித்திருந்து கற்றதாகவும் விசுவநாதர் குறிப்பிட்டுள்ளார்.

1936 ஆம் ஆண்டு சென்னை மியூசிக் அகாதமியின் மாநாட்டில் பேசும்போது சுவாமிநாதர் இசைக் கலைஞர்களுக்கு ஒரு அறிவுரை வழங்கினார். "பாடல் வரிகளை நன்கு கற்றுக் கொள்ளுங்கள்; இசை, லயம் இரண்டையும் வசப்படுத்திக் கொள்ளுங்கள். நன்னடத்தையும், உயர்வான எண்ணங்களும் கொண்டவர்களாக இருங்கள். இசையில் வணிகராக இருக்காதீர்கள்."

## அவரது கருத்துகள்
பாரம்பரிய இசை வழி வந்தாலும் அவர் சில முன்னேற்றமான கருத்துகளைக் கொண்டிருந்தார்.

இசையில் காலத்துக்கேற்றபடி புதிய ஆக்கங்கள் வரவேண்டும்.

இசையில் சாஸ்திரிய கோட்பாடுகளையும் விதிகளையும் கடைபிடிப்பது எளிதானதல்ல. அது இசையை விரும்பும் எல்லோராலும் வரவேற்கப்படும் எனவும் கூறமுடியாது.

இசை வித்துவான்கள் தமிழ் பாடல்களை பிரபலமடையச் செய்ய வேண்டும். அவர்கள் சைவ நாயன்மார்களின் தோத்திரங்களை அவற்றிற்குரிய *பண்*ணில் இசையமைத்துப் பாடவேண்டும்.

## விருதுகளும் சிறப்புகளும்
* சங்கீத கலாநிதி விருது, 1936. வழங்கியது: மியூசிக் அகாதெமி, சென்னை.
* திருவாவடுதுறை ஆதீனம் ஆஸ்தான வித்துவான்.
* நாதானுபாவசரஜ்ஞ, 1940 ஆம் ஆண்டு காஞ்சி பரமாச்சாரிய சுவாமிகள் வழங்கியது.

## வாழ்க்கை
சுவாமிநாதர் கும்பகோணத்திலே வாழ்ந்தார். அவ்வப்போது சென்னைக்கு வந்து கல்லிடைக்குறிச்சி வேதாந்த பாகவதர் போன்ற சில மாணவர்களுக்கு இசை கற்றுக் கொடுத்தார். இவருக்கு வெங்கடராமன், ராஜகோபாலன் என இரண்டு மகன்கள். அவர்கள் இருவரும் வயலின் வித்துவான்கள். இவர்களில் முன்னவர் மியூசிக் அகாதமியின் "ஆசிரியர்க்கான இசைக் கல்லூரி"யில் சில காலம் பணியாற்றினார். அத்துடன் உமையாள்புரம் பாணியில் தியாகராஜ கீர்த்தனைகளை பரவச் செய்யுமுகமாக பல கீர்த்தனைகளை இசைக் குறியீட்டுடன் சுதேசமித்திரன் பத்திரிகையில் வெளியிட்டார்.

## மேற்கோள்கள்

## குறிப்புகள்

பகுப்பு:கருநாடக இசைக் கலைஞர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:1867 பிறப்புகள்
பகுப்பு:1946 இறப்புகள்
பகுப்பு:19 – 20 ஆம் நூற்றாண்டுக் கால கருநாடக இசைக் கலைஞர்கள்
முதலாம் ஜஸ்டினியன்

**முதலாம் ஜஸ்டினியன்** (இலத்தீன்: Flavius Petrus Sabbatius Justinianus Augustus, கிரேக்கம்: Φλάβιος Πέτρος Σαββάτιος Ἰουστινιανός Flábios Pétros Sabbátios Ioustinianos, பி. 482, இ. நவம்பர் 14, 565) 527 முதல் 565 வரை பைசாந்தியப் பேரரசின் பேரரசராக இருந்தார். இலத்தீன் தாய்மொழியாக வைத்துக்கொண்டிருந்த கடைசி ரோமப் பேரரசர் இவர். ஜஸ்டினியன் ஆட்சி காலத்தில், முன்னாள் ரோமப் பேரரசின் மேற்கு பகுதிகளை மறுபடி கைப்பற்ற முயற்சி செய்து, வடக்கு ஆப்பிரிக்கா, இத்தாலி, ஐபீரிய மூவலந்தீவு, கிழக்கு ஐரோப்பா ஆகிய இடங்களை கைப்பற்றியுள்ளார்.

ஜஸ்டினியன் ஆட்சிக்காலத்தில் பைசாந்தியப் பேரரசின் சட்டம், கட்டிடக்கலை, பொருளாதாரம் முன்னேறி வந்தது. ஹேகியா சோபியா உள்ளிட்ட பல புகழ்பெற்ற கட்டிடங்களின் உருவாக்கத்தை மேற்பார்வையிட்டார். ஜஸ்டினியனால் வெளியிடப்பட்ட கோர்ப்பஸ் ஜூரிஸ் சிவிலிஸ் என்கிற சட்ட நூல், பல நாடுகளில் இன்று வரை பயனில் உள்ள குடிமையியல் சட்ட முறையின் அடிப்படையாக அங்கீகரிக்கப்படுகிறது.

கிழக்கு மரபுவழி திருச்சபையில் ஜஸ்டினியன் புனிதராக வணங்கப்படுகிறார்.

## மேற்கோள்கள்

பகுப்பு:பைசாந்தியப் பேரரசர்கள்
பகுப்பு:482 பிறப்புகள்
பகுப்பு:565 இறப்புகள்
பகுப்பு:483 பிறப்புகள்
உமையாள்புரம்

**உமையாள்புரம்** (Umayalpuram or Umaiyalpuram) என்பது இந்தியா, தமிழ்நாடு, தஞ்சாவூர் மாவட்டம் பாபநாசம் வட்டத்தில் உள்ள 120 வருவாய் கிராமங்களில் ஒன்றாகும்.

## அமைவிடம்
கும்பகோணத்திலிருந்து திருவையாறு செல்லும் வழியில் கும்பகோணத்திலிருந்து 12 கிலோமீட்டர் தூரத்தில் இந்த ஊர் அமைந்துள்ளது. மாவட்டத் தலைநகர் தஞ்சாவூரிலிருந்து வடக்கே 23 கிலோமீட்டர் தொலைவில் உள்ளது. கிழக்கே கும்பகோணம், வலங்கைமான் வட்டங்களும், தெற்கே அம்மாப்பேட்டை வட்டமும், மேற்கே திருமானூர் வட்டமும், வடக்கே அரியலூர் வட்டமும் எல்லைகளாக அமைந்துள்ளன. இக்கிராமம் பாபநாசம் சட்டமன்றத் தொகுதிக்கு உட்பட்டதாகும். 

தஞ்சாவூர், நாஞ்சிக்கோட்டை, திருவாரூர், இலால்குடி என்பன அண்மையிலுள்ள நகரங்களாகும்.

பாபநாசம், சுந்தரப்பெருமாள் கோவில் ஆகிய தொடர்வண்டி நிலையங்கள் அண்மையிலுள்ளன. ஆயினும் விரைவு வண்டிகளில் செல்வோர் தஞ்சாவூர் நிலையத்தில் இறங்கிச் செல்ல வேண்டும்.

## நிருவாக தகவல்
நாடு: இந்தியா
மாநிலம்: தமிழ் நாடு
மாவட்டம்: தஞ்சாவூர் 
வட்டம்: பாபநாசம் 
பஞ்சாயத்து: உமையாள்புரம் II
மக்கள் தொகை: 2011 ஆம் ஆண்டு கணக்கெடுப்பின்படி இந்த ஊரில் 1117 குடும்பங்களைச் சேர்ந்த 4697 நபர்கள் (2383 ஆண்கள், 2314 பெண்கள்)
அஞ்சலகம்: உமையாள்புரம் (அஞ்சல் பட்டுவாடா உள்ள கிளை அலுவலகம்)
அஞ்சல் குறியீடு: 614203 
தொலைபேசி குறியீடு: 04374

## ஊர் சிறப்புகள்
### கோவில்கள்
500 - 1000 வருடங்களுக்கு பழமை வாய்ந்த குங்குமசுந்தரி அம்மன் உடனுறை காசி விசுவநாதர் ஆலயம்

முருகப் பெருமானிடம் உபதேசம் பெறுவதற்காக சுவாமிமலைக்கு புறப்பட்ட ஈசன், தன்னுடன் வந்த உமையவளை, 'நீ இங்கேயே நிரந்தரமாக இரு!' என்று அமர வைத்து விட்டுச் சென்ற இடம்தான் உமையாள்புரம் என்கின்றன புராணங்கள்...
### அண்மையிலுள்ள தலங்கள்
உமையாள்புரத்திற்கு அண்மையில் முருகனின் அறுபடை வீடுகளில் ஒன்றான சுவாமிமலை, நவக்கிரக தலங்கள், தாராசுரத்தில் திராவிட கட்டிட கலைச் சிறப்பை எடுத்துக்காட்டும் ஐராவத சிவன் கோவில், கங்கைகொண்ட சோழீஸ்வரர் கோயில், பெருவுடையார் கோயில் ஆகியவை உள்ளன.
### பிரபல நபர்கள்
* உமையாள்புரம் கே. சிவராமன் - மிருதங்க வாத்திய கலைஞர்
* உமையாள்புரம் சுவாமிநாத ஐயர் - கருநாடக இசைக் கலைஞர்
* இயக்குநர் ஷங்கர் - திரைப்படம் இயக்குநர்
* உமையாள்புரம் கிருஷ்ண பாகவதர் (சற்குரு தியாகராஜரின் சீடர். உமையாள்புரம் சுவாமிநாத ஐயர் இவரின் சீடர்)
* உமையாள்புரம் சுந்தர பாகவதர்
* உமையாள்புரம் சுந்தரம் ஐயர்
* உமையாள்புரம் விசுவ ஐயர் - கடம் கலைஞர் 
* உமையாள்புரம் கோதண்டராம ஐயர் மிருதங்க வாத்திய கலைஞர் 
* உமையாள்புரம் மாலி - மிருதங்க வாத்திய கலைஞர் 

## மேற்கோள்கள்

## குறிப்புகள்

பகுப்பு:தஞ்சாவூர் மாவட்டத்திலுள்ள கிராமங்கள்
மிர்பூர் தாணா

**மிர்பூர்** (*Mirpur*,) வங்காளதேசத்தின் தலைநகர் தாக்காவின்  உள்மாவட்டங்களில் ஒன்றாகும். இதனைச் சுற்றி வடக்கில் பல்லவி தாணா, தெற்கில் மொகமதுப்பூர் தாணா, கிழக்கில் காஃப்ருல் தாணா, மற்றும் மேற்கில் சாவார் உள்ளன.

## புவியியல்

மிர்பூர்  இல் அமைந்துள்ளது.  பரப்பளவில் டாக்கா நகரத்தின் வட-கிழக்கில் இது அமைந்துள்ளது.
## மக்கள்தொகையியல்
அசரத் ஷா அலி போக்தாதி மிர்பூரின் குறிப்பிடத்தக்க மனிதர் ஆவார். பாக்தாத் நகரிலிருந்து இங்கு புலம் பெயர்ந்தவர். 
2000ஆம் ஆண்டு கணக்கெடுப்பின்படி இதன் மக்கள்தொகை 1,074,232 ஆகும். இதில் ஆண்கள் 54.15% பெண்கள்  45.85% ஆகும். 610,270 நபர்கள் 18 அகவைக்கு மேலானவர்கள். சராசரி கல்வியறிவு  68.9% (7+ அகவைகள்) ஆக உள்ளது; இது தேசிய  சராசரியான  48.6%ஐ விடக் கூடுதலாக உள்ளது. அண்மையில்தான் மிர்பூர் தாணா சீரமைக்கப்பட்டு ஷா அலி, பல்லவி மற்றும் காஃப்ருல் என மூன்று தாணாக்கள் பிரிக்கப்பட்டுள்ளன.

## மேற்சான்றுகள்

பகுப்பு:வங்காளதேச நகரங்கள்
கோள்களின் கருவம்

**கோள்களின் கருவம்** (*planetary core*) என்பது கோள்களின் மிக உள்ளார்ந்த பகுதிகளை குறிக்கும் பகுதி ஆகும்.
கோள்களின் கருவம் சில கோள்களில் திரவ நிலைப் பகுதிகளையும், திட நிலைப்பகுதிகளையும் கொண்டுள்ளது. ஆனால் செவ்வாய் மற்றும் வெள்ளியின் கருவம் அவற்றின் உட்பகுதியிலேயே உருவாகக்கூடிய காந்தப் புலம் குறைவாக உள்ளதால் முழுமையும் திட நிலையில் இருக்கலாம் எனக் கருதப்படுகிறது. நமது சூரியக் குடும்பத்தில் உள்ள கோள்களின் கருவத்தின் அளவு ஒரு கோளின் ஆரத்தின் 25% (இயற்கைத் துணைக்கோள்கள்) முதல் 85% (புதன்) வரை ஆக அமைந்துள்ளது.

வளிமப் பெருங்கோள்களின் (*gas giants*) கருவங்களில் இரும்பு மிகுதியாகக் காணப்படுகிறது. வளிமப் பெருங்கோள்களின் மொத்த நிறையுடன் ஒப்பிடுகையில் இவற்றின் கருவம் சிறிய அளவே இருந்தாலும், உயிரினங்கள் வாழத் தகுதியுள்ள கோள்களின் (Terrestrial planets) கருவத்தை விட இவை பெரியவை. வியாழனின் கருவம் புவியின் கருவத்தை விட 12 மடங்கு நிறையுடையது (வியாழனின் மொத்த நிறையில் 3%). புறக்கோள் எச்டி 149026 பி புவியின் கருவத்தை விட 70வது மடங்கு நிறையுடையது.

சில கோள்களின் நிலாக்களிலும் மற்றும் சிறுகோள்களிலும் அதன் அளவு மற்றும் உருவான விதத்தைப் பொருத்து வேறுபட்ட கருவங்களைக் கொண்டுள்ளது.

வியாழனின் ஐரோப்பா மற்றும் ஐஓ ஆகிய இயற்கைத் துணைக்கோள்கள் கணிசமான விட்ட அளவுள்ள திட கருவத்தைப் பெற்றுள்ளன.

## மேற்கோள்கள்

பகுப்பு:கோள்கள்
வங்காளதேச சீர் நேரம்

**வங்காளதேச சீர்தர நேரம்** (*Bangladesh Standard Time*, ),   வங்காளதேசத்தின் நேர வலயம் ஆகும். இது வழமையாக  **பிஎஸ்டி** அல்லது **வ.சீ.நே** என சுருக்கப்படுகிறது. ஒருங்கிணைந்த அனைத்துலக நேரத்திற்கு ஆறு மணி நேரம் முன்னதாக உள்ளது. நாட்டின் அனைத்துப் பகுதிகளுக்கும் ஒரே நேர வலயமாக உள்ளது.  மின் பற்றாக்குறையால் 2009இல் பகலொளி சேமிப்பு நேரம் கொண்டுவரப்பட்டது; ஆனால் 2010இல் இது நீக்கிக் கொள்ளப்பட்டது. இந்த நேரவலயம்  வங்காளதேசத்தின் தாக்கா கோட்டத்தில்  மானிக் கஞ்ச் மாவட்டதில் அரிராம்பூர் உள் மாவட்டத்தில் உள்ள அருகுண்டி ஒன்றியத்தில் செல்லும் 90.00° E நிலநிரைக்கோட்டை அடிப்படையாக கொண்டுள்ளது.
## மேற்சான்றுகள்

## வெளி இணைப்புகள்
* வங்காளதேச தற்சமய நேரம்
* தாக்காவில் இப்போதைய நேரம்

பகுப்பு:நாடு வாரியாக நேர வலயங்கள்
பகுப்பு:வங்காளதேசத்தின் புவியியல்
எம் ஏ அசீசு விளையாட்டரங்கம்

**எம். ஏ. அசீசு விளையாட்டரங்கம்** (*M. A. Aziz Stadium*, ) அல்லது **சிட்டகொங் விளையாட்டரங்கம்** வங்காளதேசத்தின் சிட்டகொங் நகரில் அமைந்துள்ள பல்நோக்கு விளையாட்டரங்கம் ஆகும்.  இங்கு உள்ளூர் துடுப்பாட்ட, காற்பந்தாட்ட அணிகள் விளையாடி வருகின்றன.  இந்த விளையாட்டரங்கில் 30,000 பார்வையாளர்கள் அமரக்கூடும்.    வரலாற்றில் 1971ஆம் ஆண்டு நிகழ்ந்த விடுதலைப் போரின்போது இந்த விளையாட்டரங்குதான் தலைமையகமாக விளங்கியது. தற்போது இந்த துறைமுக நகரத்தின் முதன்மை விளையாட்டரங்கமாக  சிட்டகொங் கோட்ட விளையாட்டரங்கம் விளங்குகிறது.
## மேற்சான்றுகள்

பகுப்பு:வங்காளதேச விளையாட்டரங்குகள்
சோபா டே

**சோபா டே** (*Shobhaa De*, பிறப்பு: சனவரி 7, 1948) என்று பரவலாக அறியப்படும் **சோபா ராஜாத்யாக்ச** இந்திய ஆங்கில எழுத்தாளர். இவர் இதழ்களின்  ஆசிரியராகவும் பத்திரிக்கைகளில் தொடர்ந்து எழுதுபவராகவும் புதின ஆசிரியராகவும் விளங்கி வருகிறார்.

## பிறப்பு, படிப்பு, பணி:
சோபா டே மும்பையில் பிறந்தார். மும்பையில் உள்ள அரசி மேரிப் பள்ளியிலும் புனித சேவியர் கல்லூரியிலும் கல்வி பயின்றார். விளம்பர அழகியாகப் பணியைத் தொடங்கினார். பின்னர் பத்திரிக்கைத் துறையில் இறங்கினார். ஸ்டார் டஸ்ட், சொசைட்டி, செலப்ரிட்டி ஆகிய ஆங்கில இதழ்களின் ஆசிரியராகி தம் எழுத்துத் திறமையை வெளிப்படுத்தினார். மும்பை நகர வாழ்க்கை பற்றியும் எதிர்கொண்ட நண்பர்கள், திரைப்பட நடிகர்கள், அரசியல்வாதிகள் எழுத்தாளர்கள், நூலாசிரியர்கள் பற்றியும் நிறைய எழுதினார். டைம்சு ஆப் இந்தியா, ஆசியன் ஏஜ் ஆகிய  ஆங்கில நாளிதழ்களில்  தொடர்ந்து எழுதி வருகிறார். அவருடைய எழுத்து ஏராளமான வாசகர்களைக் கவர்ந்தது. தொலைக்காட்சி நிகழ்ச்சிகளுக்கு கதையும் வசனமும் எழுதியுள்ளார். தொலைக்காட்சிகளில் நிகழ்ச்சிகளில் கலந்துகொண்டு தம் அழுத்தமான கருத்துகளை வெளிப்படையாகச் சொல்லும் திறம் படைத்தவர்.

## பிற சிறப்புகள்:
* சோபா டே எழுதிய புத்தகங்கள் சில லண்டன் பல்கலைக் கழகத்தில் பாடமாக வைத்துள்ளார்கள்.
* 2007 இல் சண்டிகர் பல்கலைக் கழகத்தில் சமகால எழுத்துகளின் போக்கு என்னும் தலைப்பில் பேசினார்.
* 2008 இல் பிரான்சில் நடந்த பெண்களுக்கான நிகழ்ச்சி ஒன்றுக்கு இந்தியா சார்பில்  சென்ற குழுவில் இடம் பெற்றார்.
* மெல்போர்ன், ஆங்காங்கு சிங்கப்பூர் கராச்சி ஆகிய நகரங்களில் நடந்த இலக்கிய விழாக்களில் கலந்துகொண்டார்.
* வலைப்பூ, டுவிட்டர் ஆகியவற்றிலும் தொடர்ந்து எழுதிவருகிறார். ஏறத்தாழ இருபது நூல்கள் இதுவரை எழுதியுள்ளார்.

## மேற்கோள்கள்

* "Selective Memory--Stories From My Life" by Shobhaa De"

## வெளி இணைப்புகள்

* http://shobhaade.blogspot.com
* Book Review of Shobhaa De's new book titled Sethji
*  சோபா டேயுடன் ஒரு பேட்டி
* டைம்ஸ் ஆஃப் இந்தியா வலைப்பூ
*http://week.manoramaonline.com/cgi-bin/MMOnline.dll/portal/ep/theWeekSectionView.do?tabId=13&programId=10350717&categoryId=-1073908135&BV_ID=@@@

பகுப்பு:1948 பிறப்புகள்
பகுப்பு:இந்தியப் பெண்கள்
பகுப்பு:வாழும் மக்கள்
பகுப்பு:சாத்தாரா மாவட்ட நபர்கள்
பெரிய கருப்புத் தேவர்

**பெரிய கருப்புத் தேவர்** திரைப்பட, நாடக நடிகர், மற்றும் கிராமியப் பாடகர் ஆவார். மதுரை மாவட்டம், உசிலம்பட்டி அருகே உள்ள, கருமாத்தூரில் பிறந்தவர். சங்கரதாசு சுவாமிகளின் நாடகக் குழுவில் இடம் பெற்றிருந்த பிரபல நடிகர் ஆவார். நாட்டுப்புறப் பாடல்களை பாடுவதில் வல்லவர். மண்வாசனை, கரகாட்டக்காரன், விருமாண்டி உள்ளிட்ட 200க்கும் மேற்பட்ட படங்களில் நடித்துள்ளார். இவரது துணைவியார் அன்னம்மாள் ஆவார். இவருக்கு நான்கு மகன்கள் உள்ளனர். இவரது ஒரு மகனான விருமாண்டி திரைப்பட இணை இயக்குநராகவும், இன்னொரு மகன் கார்த்திக் கலை இயக்குநராகவும் பணியாற்றி வருகிறார்கள்.

## பங்களிப்புகள்

### நடிப்பு
*மண்வாசனை
*ராணுவ வீரன்
*கரகாட்டக்காரன் (1989)
*விருமாண்டி (2004)
*திருப்பாச்சி (2005)
*கிரீடம் (2007)
*ஆடுகளம் (2011)
*அரவான்

### திரைப்படப் பாடல்கள்
இவர் பாடியுள்ள பாடல்கள் 
*கருமத்தூர் காட்டுக்குள்ளே... (விருமாண்டி)
*கொடி ஏத்தி வைப்போம்... (பிதாமகன்)
*சிவகாசி ரதியே.... (பூ)

## விருதுகள்
*கலைமாமணி விருது

## இறப்பு
இவர்தம் 78ஆம் வயதில், செப்டம்பர் 18, 2012 அன்று சென்னை சாலிகிராமத்திலுள்ள தனது வீட்டில் மாரடைப்பால் உயிர்துறந்தார்.

## மேற்கோள்கள்

பகுப்பு:கலைமாமணி விருது பெற்றவர்கள்
பகுப்பு:தமிழ்த் திரைப்பட நடிகர்கள்
பகுப்பு:2012 இறப்புகள்